ອະດີດນາຍົກລັດຖະມົນຕີ Borisov ແຫ່ງບຸລກາເຣຍ ຕຽມພ້ອມ ທີ່ຈະປະກອບ ລັດຖະບານຊຸດໃໝ່ 
ການຢັ່ງຫາງສຽງປະຊາຊົນ ທີ່ອອກມາ ຈາກບ່ອນປ່ອນບັດ ສະແດງໃຫ້ ເຫັນວ່າ ພັກ GERB ຂອງອະດີດນາຍົກ ໄດ້ຮັບ ສຽງສະໜັບສະໜຸນ ປະມານ 33 ເປີເຊັນ ແລະພັກຝ່າຍຄ້ານ ໄດ້ປະມານ 15 ເປີເຊັນ.
ອະດີດນາຍົກລັດຖະມົນຕີ ບຸລກາເຣຍ ທ່ານ Boyko Borisov ກ່າວວ່າ ທ່ານເຕັມໃຈທີ່ຈະຮັບເອົາການ  ໃນ| ການປະກອບ ລັດຖະບານຊຸດໃໝ່ຂຶ້ນນັ້ນ ຫຼັງຈາກທີ່ປາກົດວ່າ ພັກຫົວນິຍົມແນວທາງເດີມຂອງທ່ານ ຊະນະການເລືອກຕັ້ງສະ ພາໃນວັນອາທິດວານນີ້ ການຢັ່ງຫາງສຽງປະຊາຊົນ ທີ່ອອກມາຈາກບ່ອນປ່ອນບັດ ສະ ແດງໃຫ້ເຫັນວ່າພັກ GERB ຂອງທ່ານ Borisov ໄດ້ຮັບສຽງ ສະໜັບສະໜຸນປະມານ 33 ເປີເຊັນ ຂະນະທີ່ພັກສັງຄົມນິຍົມ ຝ່າຍຄ້ານໃຫຍ່ ຄືຈະໄດ້ຮັບ ປະມານ 15 ເປີເຊັນ ບໍ່ມີພັກໃດຄາດວ່າ ຈະໄດ້ຮັບສຽງສະໜັບສະໜຸນພຽງພໍ ທີ່ຈະປົກຄອງປະເທດໂດຍຕົນ ເອງໄດ້ ຊຶ່ງໝາຍຄວາມວ່າ ທ່ານ Borisov ຄົງຈະຕ້ອງໄດ້ທຳການໂອ້ລົມສົນທະນາ ເພື່ອຫາທາງປະກອບລັດຖະບານປະສົມຂຶ້ນມາ ຊຶ່ງທ່ານກ່າວວ່າ: ທ່ານ Borisov ເຄີຍເປັນນາຍົກລັດຖະມົນຕີຈາກປີ 2009 ມາຮອດເວລາທ່ານລາອອກ ຈາກຕຳແໜ່ງ ໃນປີແລ້ວນີ້ ເພື່ອໃຫ້ຝ່າຍພັກສັງຄົມນິຍົມ ຂຶ້ນຄອງອຳນາດແທນ ລັດຖະບານພັກສັງຄົມນິຍົມ ໄດ້ພັງທະລາຍລົງໃນເດືອນກໍລະກົດ ລຸນຫຼັງປະເຊີນກັບ ຂ່າວນອງນັນທາງທະນາຄານ ໂດຍບັງຄັບໃຫ້ມີການເລືອກຕັ້ງຂຶ້ນກ່ອນກຳນົດ Bulgaria ເປັນນຶ່ງໃນບັນດາປະເທດທີ່ທຸກຈົນທີ່ສຸດໃນສະຫະພາບຢູໂຣບ ແລະປະສົບ ກັບບັນຫາການສໍ້ລາດບັງຫຼວງ ເສດຖະກິດເຕີບໂຕຊ້າແລະການແຕກແຍກໃນໝູ່ປະຊາ ຊົນ ລະຫວ່າງພວກທີ່ນິຍົມໂລກຕາເວັນຕົກ ແລະພວກທີ່ຈົງຮັກພັກດີຕໍ່ຣັດເຊຍ